**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

ΠΕΔ–Α–01592 ΕΚΔΟΣΗ 1η

**ΣΧΙΣΜΟΕΙΔΗΣ ΛΥΧΝΙΑ ΤΥΠΟΥ GALILEO ΜΕ ΔΥΝΑΤΟΤΗΤΑ ΑΠΕΙΚΟΝΙΣΗΣ ΚΑΤΑΓΡΑΦΗΣ ΚΑΙ ΑΠΟΘΗΚΕΥΣΗΣ ΕΙΚΟΝΑΣ ΚΑΙ ΒΙΝΤΕΟ**

18 ΝΟΕΜΒΡΙΟΥ 2024

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

ΑΔΙΑΒΑΘΜΗΤΟ –ΑΝΑΡΤΗΤΕΟ ΣΤΟ ΔΙΑΔΙΚΤΥΟ

ΠΙΝΑΚΑΣ ΠΕΡΙΕΧΟΜΕΝΩΝ

|  |  |
| --- | --- |
|  | ΣΕΛΙΔΑ |
| 1 ΠΕΔΙΟ ΕΦΑΡΜΟΓΗΣ | 3 |
| 2 ΣΧΕΤΙΚΑ ΕΓΓΡΑΦΑ | 3 |
| 3 ΤΑΞΙΝΟΜΗΣΗ | 3 |
| 4 ΤΕΧΝΙΚΑ ΧΑΡΑΚΤΗΡΙΣΤΙΚΑ | 4 |
| 4.1 Ορισμός Υλικού  4.2 Φυσικά Χαρακτηριστικά  4.3 Παρελκόμενα Υλικά  4.4 Συσκευασία  4.5 Επισήμανση | 4  4  5  6  6 |
| 4.6 Δυνατότητα Συντήρησης | 7 |
| 5 ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ | 8 |
| 6 ΥΠΗΡΕΣΙΕΣ / ΥΠΟΣΤΗΡΙΞΗ | 8 |
| 7 ΛΟΙΠΕΣ ΑΠΑΙΤΗΣΕΙΣ | 10 |
| 8 ΠΕΡΙΕΧΟΜΕΝΟ ΠΡΟΣΦΟΡΑΣ | 10 |
| 9 ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ | 10 |
| ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ | 11 |

# 1. ΠΕΔΙΟ ΕΦΑΡΜΟΓΗΣ

Η σχισμοειδής λυχνία είναι συσκευή οφθαλμολογικής χρήσης, βασική για την έμμεση βιομικροσκόπηση του οφθαλμού. Η χρήση της είναι σημαντική για την διαγνωστική προσέγγιση των οφθαλμολογικών παθήσεων, εφόσον με μεγέθυνση και έντονο φωτισμό γίνεται ο έλεγχος των εξεταζόμενων οφθαλμών.

# 2. ΣΧΕΤΙΚΑ ΕΓΓΡΑΦΑ

2.1 Κοινή Υπουργική Απόφαση ΔΥ8δ/ Γ.Π.οικ.130648 (ΦΕΚ 2198/Β΄/ 02.10.2009) : «Εναρμόνιση της Εθνικής Νομοθεσίας προς την οδηγία 93/42/ΕΟΚ/14-6-93 του Συμβουλίου της Ευρωπαϊκής Ένωσης που αφορά τα ιατροτεχνολογικά προϊόντα.», όπως τροποποιήθηκε και ισχύει.»

2.2 Υπουργική Απόφαση ΔΥ8δ/Γ.Π.οικ/1348(ΦΕΚ32/Β΄/16.01.2004):«Αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων.»

2.3 Πρότυπο ΕΝ ISO 9001:2015 GR «Συστήματα Διαχείρισης της ΠοιότηταςΑπαιτήσεις».

2.4 Πρότυπο ISO 13485-2016 «Σύστημα Διαχειρίσεις Ποιότητας για ιατροτεχνολογικά προϊόντα».

2.5 «EN 62353:2014Medical electrical equipment - Recurrent test and test after repair of medical electrical equipment».

«Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.»

# 3. ΤΑΞΙΝΟΜΗΣΗ

|  |  |
| --- | --- |
| **CPV** | **ΚΛΑΣΗ** |
| 33124100-6 | 6540 |

# 4. ΤΕΧΝΙΚΑ ΧΑΡΑΚΤΗΡΙΣΤΙΚΑ

## 4.1. Ορισμός Υλικού

Η συσκευή να είναι σύγχρονης τεχνολογίας, κατάλληλη για έλεγχο της εξωτερικής κατάστασης του εξεταζόμενου οφθαλμού καθώς και εμμέσως της κατάστασης του αμφιβληστροειδούς, όπου αυτό είναι δυνατό. Να υπάρχει δυνατότητα σύνδεσης σε συσκευή καταγραφής της εικόνας, που διαθέτει ανάλογο λογισμικό για την επεξεργασία και αποθήκευση της και να είναι τύπου GALILEO.

## 4.2 Φυσικά Χαρακτηριστικά

4.2.1 Να είναι τελευταίας τεχνολογίας, με πλήρως εξελιγμένο σχεδιασμό.

4.2.2 Αποτελείται από διοπτρικό συγκλίνον στερεοσκοπικό μικροσκόπιο τύπου GALILEO με προσοφθάλμιους φακούς 12.5Χ.

4.2.3 Ο φωτισμός γίνεται μέσω λυχνίας Halogen 6V 20W.

* + 1. Φέρει υποσιάγωνο με κατακόρυφη κίνηση 80mm.

4.2.5 Διαθέτει προσοφθάλμιο σύστημα με τύμπανο επιλογής τριών μεγεθύνσεων : 10Χ με εύρος πεδίου τουλάχιστον 22.5 mm, 16Χ με εύρος πεδίου τουλάχιστον 14 mm, 25Χ με εύρος πεδίου τουλάχιστον 8.8 mm

4.2.6 Να διαθέτει συνεχώς ρυθμιζόμενο πλάτος σχισμοειδούς φωτισμού από 0-9mm.

4.2.7 Να διαθέτει συνεχώς ρυθμιζόμενο μήκος σχισμοειδούς φωτισμού από 1-8mm.

4.2.8 Να διαθέτει σύστημα προβολής δέσμης (σχισμής ή κηλίδας) για την κατά βούληση ρύθμιση του εύρους, του μήκους, της έντασης και της κλίσης (από κάθετη μέχρι και οριζόντια κλίση).

4.2.9 Να διαθέτει γωνία φωτισμού τύπου TILT με κλίση γωνίας σε βήματα των 5ο, 10ο, 15ο και 20°. Το όλο σύστημα περιστρέφεται κατά την 180ο γύρω από τον άξονα στήριξής του για να προβάλλεται η σχισμή από οποιαδήποτε γωνιά στον εξεταζόμενο οφθαλμό

4.2.10 Να διαθέτει φίλτρα: Μπλε (κοβαλτίου), Ανέρυθρο,UV, IR, ND

4.2.11 Οι κινήσεις του οργάνου επί της έδρας να γίνονται μέσω ενός ειδικά σχεδιασμένου joystick με ειδικό κομβίο για την λήψη εικόνας. Η προσφερόμενη σχισμοειδής λυχνία να δύναται να δεχθεί ενσωματωμένο σύστημα background illumination για την ενίσχυση της φωτεινότητας. Η σχισμοειδής λυχνία να δύναται να δεχθεί ενσωματωμένο σύστημα ψηφιακής κάμερας και λογισμικό επεξεργασίας εικόνας του ιδίου οίκου το οποίο λειτουργεί σε οποιοδήποτε τελευταίας γενιάς Η/Υ. Με την ψηφιακή κάμερα να είναι πλήρως ενσωματωμένη στη σχισμοειδή λυχνία χωρίς εξωτερικές καλωδιώσεις. Όλες οι ρυθμίσεις της κάμερας να γίνονται από το λογισμικό του συστήματος και υπάρχει η δυνατότητα φωτογράφησης και λήψης video μεγάλης διάρκειας. Το software του συστήματος να έχει τη δυνατότητα πλήρους διαχείρισης εικόνας και video. Επιπλέον η κάμερα να δύναται να διαθέτει: εύκολη φωτογράφηση με κουμπί επάνω στο χειριστήριο της λυχνίας, λειτουργία αυτόματης έκθεσης (Auto Exposure), λειτουργία ζωντανής εικόνας (Live View), λειτουργία λήψης video, ευαισθησία λήψης υπέρυθρων εικόνων (Ιnfrared), αυτόματη αναγνώριση φωτογραφιζόμενου οφθαλμού.

4.2.14 Η σχισμοειδής λυχνία δύναται να αναβαθμιστεί με ειδικό πρόγραμμα υπολογιστή (software) του ιδίου οίκου για την αποθήκευση των εικόνων μέσω καλωδίου USB**,** που να επιτρέπει την καταγραφή των εικόνων και των video σε αρχείο ταξινόμησης ασθενών, το οποίο να συνοδεύει το σύστημα

4.2.15 Η σχισμοειδής λυχνία δύναται να δεχθεί Yellow filter του ιδίου οίκου για μέγιστη συμβατότητα που ενισχύει και βελτιώνει την επισκόπηση κατά τη χρήση φλουορεσκείνης, διαγνωστικά, διευκολύνοντας την ανίχνευση βλαβών στον κερατοειδή.

4.2.16 Δύναται να δεχθεί τονόμετρο επιπεδώσεως.

## 4.3 Παρελκόμενα υλικά

4.3.1 Κάθε λυχνία να συνοδεύεται από τροχήλατο οφθαλμολογικό τραπέζι, ρυθμιζόμενο ηλεκτρικά καθ΄ ύψος.

4.3.2 Κάθε λυχνία να συνοδεύεται από : λαμπτήρα φωτισμού προσήλωσης, ράβδο ρύθμισης προσοφθάλμιων φακών, πλαστικό κάλυμμα. προστατευτική ασπίδα αναπνοής. βάση για τοποθέτηση τονομέτρου τύπου Goldman, διάφορα απαραίτητα εργαλεία για τα αποσπώμενα μέρη (κλειδιά, κατσαβίδια κτλ) και καθαριστικά φακών (πετσετάκια, βουρτσάκια κτλ).

4.4 Συσκευασία

4.4.1 Το προς προμήθεια μηχάνημα θα πρέπει να έχει συσκευασίες [ατομική (τεμαχίου), εμπορική (κουτί) και μεταφοράς (κούτες)], με τις οποίες διατίθεται στο εμπόριο, όπως προβλέπεται από τις απαιτήσεις του πιστοποιητικού σήμανσης (CE) που διαθέτει το κάθε μηχάνημα.

4.4.2 Τα υλικά της εμπορικής συσκευασίας μεταφοράς πρέπει να μην επηρεάζουν το περιεχόμενο, να εξασφαλίζουν την ασφαλή μεταφορά του, να παρέχουν προστασία από εξωγενείς παράγοντες (υγρασία, σκόνη κ.λπ.) και να είναι αυτά που καθορίζονται από τον πιστοποιημένο κατασκευαστή

4.5 Επισήμανση

4.5.1 Υλικού ή/και Συσκευασίας

4.5.1.1 Απαραίτητη προϋπόθεση είναι η σήμανση των συσκευών με το διακριτικό CE, γεγονός που δηλώνει τη συμφωνία του υλικού με τις βασικές απαιτήσεις της υπ’ αριθμό ΔΥ8δ/Γ.Π.Οικ 130648 που αφορά την Εναρμόνιση της Εθνικής Νομοθεσίας προς τις διατάξεις της Οδηγίας 93/42/ΕΟΚ περί ιατροτεχνολογικών προϊόντων. Η σήμανση πιστότητας CE πρέπει να συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την εφαρμογή των διαδικασιών διασφάλισης ποιότητας της παραγωγής και του προϊόντος. Η σήμανση πρέπει να είναι τοποθετημένη κατά τρόπο εμφανή, ευανάγνωστο και ανεξίτηλο πάνω στο προϊόν ή στη συσκευασία, καθώς και στις οδηγίες χρήσεως.

4.5.1.2 Κάθε προϊόν πρέπει να συνοδεύεται από τις πληροφορίες που απαιτούνται για την ασφαλή και ορθή χρήση του, όπως αυτές αναγράφονται στην Παρ.13 του παραρτήματος Ι της ΔΥ8δ/Γ.Π.οικ.130648 (ΦΕΚ 2198/Β΄/02-10-2009). Αυτές περιλαμβάνουν τις:

4.5.1.3 Πληροφορίες επισήμανσης (αναγραφή στοιχείων όπως η ονομασία, ο αριθμός μητρώου και ο serial number της συσκευής, τα στοιχεία του κατασκευαστή και του προμηθευτή(Επωνυμία επιχείρησης, Διεύθυνση, Τηλέφωνο, ΑΦΜ).

4.5.1.4 Στοιχεία προμήθειας (Αριθμός σύμβασης, έτος, Υπηρεσία), ο αριθμός σύμβασης και το έτος υπογραφής, κάθε προειδοποίηση ή/και ληπτέα προφύλαξη κ.ά.).

4.5.1.5 Πληροφορίες οδηγιών χρήσης (Η συσκευασία του προϊόντος πρέπει να περιέχει πλήρεις και ακριβείς οδηγίες χρήσης και στην ελληνική γλώσσα).

4.5.2 Συσκευασίας Μεταφοράς

Το υπό προμήθεια μηχάνημα κατά την παράδοσή του να φέρει επί της εμπορικής συσκευασίας μεταφοράς στοιχεία αναγνώρισης της Υπηρεσίας και της προμήθειας δηλαδή:

4.5.2.1 Αριθμό ονομαστικού, όπως αυτός δίδεται από την διακήρυξη.

4.5.2.2 Περιγραφή του υλικού, όπως αυτή δίδεται από την διακήρυξη.

4.5.2.3 Στοιχεία προμηθευτή (Επωνυμία επιχείρησης, Διεύθυνση, Τηλέφωνο, ΑΦΜ).

4.5.2.4 Στοιχεία προμήθειας (Αριθμός σύμβασης, έτος, Υπηρεσία)

4.6 Δυνατότητα Συντήρησης

4.6.1 Να υπάρχει πιστοποίηση εξουσιοδοτημένου service από την μητρική εταιρία με ISO (9001:2008 και 13483:2003 ως προς την παροχή Υπηρεσίας Τεχνικής Υποστήριξης Ιατρικών Μηχανημάτων) και οι τεχνικοί να είναι πιστοποιημένοι από την εταιρία ότι μπορούν να επισκευάσουν το εν λόγω μηχάνημα.

4.6.2 Αντικατάσταση με παρόμοιο μηχάνημα σε περίπτωση βλάβης που η επισκευή της διαρκεί άνω των 5 εργασίμων ημερών.

4.6.3 Συστατική επιστολή από κατάλογο πελατών της εταιρίας που έχουν προμηθευτεί συσκευές της (ιδιώτες –νοσηλευτικά ιδρύματα) – για την παροχή συντήρησης μηχανημάτων της συγκεκριμένης εταιρίας και για την αξιολόγηση της παροχής συντήρησης.

# 5 ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

### 5.1 Συνοδευτικά Έγγραφα / Πιστοποιητικά

5.1.1 Πιστοποιητικό αντίστοιχης κατηγορίας συσκευής CE.

5.1.2 Να διαθέτει όλες τις εγκρίσεις ασφαλείας για τον χρήστη και τον ασθενή.

5.1.3 Πιστοποιητικό συστήματος ποιότητας εμπορίας και διακίνησης ιατροτεχνολογικών προϊόντων (ΔΥ 8δ/Γ.Π.οικ 1348, ΦΕΚ 32Β’/2004)

5.1.4 Πιστοποίηση κατά ISO 9001,2008 ή άλλο αποδεδειγμένο ισοδύναμο κρατικό έγγραφο, του οίκου κατασκευής και του προμηθευτή από διαπιστευμένο φορέα πιστοποίησης.

### 5.2 Επιθεωρήσεις / Δοκιμές

Κρίνεται σκόπιμο ότι κατά την παραλαβή του υλικού θα πρέπει να είναι υποχρεωτική η επίδειξη του μηχανήματος και θα περιλαμβάνει μακροσκοπικό και λειτουργικό έλεγχο. Θα εκτιμηθεί αν στην προσφορά περιλαμβάνεται και επίδειξη του μηχανήματος κατά την φάση αξιολόγησης των προσφορών από την Υπηρεσία, Η επίδειξη (Demo) περιλαμβάνει επεξήγηση των λειτουργιών του μηχανήματος με την χρήση όλου του απαιτούμενου ειδικού εξοπλισμού.

# 6 ΥΠΗΡΕΣΙΕΣ / ΥΠΟΣΤΗΡΙΞΗ

### 6.1 Υπηρεσίες Υποστήριξης

6.1.1 Επιστολή από την μητρική εταιρία ότι δύναται να παρέχει ανταλλακτικά και υπηρεσίες συντήρησης για 10 τουλάχιστον έτη.

6.1.2 Κατάθεση σχεδίου συμβολαίου συντήρησης μαζί με την προσφορά, το οποίο θα ισχύει μετά την λήξη της παρεχόμενης εγγύησης των 2 ετών.

6.1.3 Να παρέχονται το προβλεπόμενο από Ευρωπαϊκές Οδηγίες εγχειρίδιο χρήσης του χρήστη και υποστήριξης (User manual + Service manual) αν είναι δυνατό στην Ελληνική γλώσσα- μαζί με όλα τα απαραίτητα σχέδια και σχεδιαγράμματα.

6.1.4 Να αναφέρεται Χρονοδιάγραμμα προληπτικών συντηρήσεων εφόσον κάτι τέτοιο προβλέπεται από τον κατασκευαστή με πλήρη περιγραφή της απαιτούμενης συντήρησης και των χρησιμοποιούμενων ανταλλακτικών.

6.1.5 Ναέχει εγγύηση καλής λειτουργίας δύο ετών, η οποία να ισχύει από την ημερομηνία παραλαβής του μηχανήματος.

6.1.6 Η μεταφορά και η εγκατάσταση του υπό προμήθεια είδους να πραγματοποιηθεί με ευθύνη, δαπάνη και μέριμνα του προμηθευτή στο χώρο που θα υποδείξει ο Χειρουργικός Τομέας.

6.1.7 Να υπάρχει σαφής υποχρέωση της εταιρίας πώλησης για τεχνική υποστήριξη, ανταλλακτικά και οργανωμένο service για δέκα (10) έτη τουλάχιστον και η οποία να παρέχεται από έμπειρο κατάλληλα εκπαιδευμένο τεχνικό και επιστημονικό προσωπικό (αριθμός, ειδικότητες τεχνικών), ότι υπάρχουν κατάλληλες εγκαταστάσεις και αποθήκες με ικανό απόθεμα στην Ελλάδα (διευθύνσεις , τηλέφωνα, FAX), έτσι ώστε να είναι εγγυημένη η σωστή λειτουργία και η πλήρης τεχνική υποστήριξή του.

6.1.8 Στην τιμή πώλησης να συμπεριλαμβάνονται δωρεάν εγγύηση εργασιών και ανταλλακτικών για τουλάχιστον δύο (2) έτη. Κατάθεση σχεδίου συμβολαίου συντήρησης μαζί με την προσφορά, το οποίο θα ισχύει μετά την λήξη της παρεχόμενης εγγύησης των 2 ετών.

6.1.9 Ο προμηθευτής είναι υποχρεωμένος να αναλάβει την εκπαίδευση του Τεχνικού Προσωπικού της Υπηρεσίας, με ειδικό τεχνικό ή τεχνικούς στον τόπο εγκατάστασης του μηχανήματος και να παρέχει το αντίστοιχο πιστοποιητικό εκπαίδευσης από τον κατασκευαστικό οίκο.

6.1.10 Ο προμηθευτής είναι υποχρεωμένος να αναλάβει την εκπαίδευση ιατρών και χειριστών της Υπηρεσίας στον τρόπο λειτουργίας και χειρισμού μηχανήματος.

6.1.11 Να αναφέρονται κατά την κατάθεση της προσφοράς οι αναλυτικές τιμές όλων των επιμέρους ανταλλακτικών, καθώς και οι τιμές χρέωσης ανά ώρα ή ανά επίσκεψη του τεχνικού της εταιρίας (service).

# 7 ΛΟΙΠΕΣ ΑΠΑΙΤΗΣΕΙΣ

7.1 Απαιτείται να συγκροτηθεί επιτροπή από την Υπηρεσία παραλαβής ελέγχου-εγκατάστασης της συσκευής.

7.2 Να γίνει επισήμανση της συσκευής στην οποία θα αναγράφονται στοιχεία όπως η ονομασία, ο αριθμός μητρώου και ο serial number της συσκευής, τα στοιχεία του κατασκευαστή και του προμηθευτή, ο αριθμός σύμβασης και το έτος υπογραφής.

7.3 Τιμοκατάλογος βασικών παρεχόμενων ανταλλακτικών.

7.4 Να μην έχει κηρυχθεί έκπτωτος ο προμηθευτής από παρόμοια προμήθεια.

# 8 ΠΕΡΙΕΧΟΜΕΝΟ ΠΡΟΣΦΟΡΑΣ

8.1 Συμπληρωμένο αναλυτικό φυλλάδιο με τίτλο «Έντυπο Συμμόρφωσης προς προδιαγραφή Ενόπλων Δυνάμεων» », **υπόδειγμα του οποίου βρίσκεται αναρτημένο στο φάκελο «ΝΟΜΟΘΕΣΙΑ-ΕΝΤΥΠΑ-ΥΠΟΔΕΙΓΜΑΤΑ» της διαδικτυακής τοποθεσίας του ΓΕΕΘΑ, για τις Προδιαγραφές Ενόπλων Δυνάμεων (**[**http://www.geetha.mil.gr/)**](http://www.geetha.mil.gr/)**.**».

8.2 Aπαραιτήτως, θα πρέπει να υπάρχουν σημειώσεις στο φύλλο συμμόρφωσης που να παραπέμπουν στα ενημερωτικά φυλλάδια και στα εγχειρίδια χρήσης του κατασκευαστή και που να αντιστοιχούν σε κάθε μια από τις απαιτούμενες προδιαγραφές.

8.3 Πιστοποιητικό αντίστοιχης κατηγορίας συσκευής CE και πιστοποίηση κατά ISO 9001 (ή αντίστοιχο) του εργοστασίου κατασκευής.

# 9 ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ

«Σχολιασμός της παρούσας Προδιαγραφής από κάθε ενδιαφερόμενο, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία http://www.geetha.mil.gr».

|  |  |
| --- | --- |
|  | ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ  ΠΕΔ-Α-01592  ΕΚΔΟΣΗ 1η        ΣΥΝΤΑΞΗ |
| ΕΛΕΓΧΟΣ |
| ΘΕΩΡΗΣΗ          18 ΝΟΕΜΒΡΙΟΥ 2024 |